**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO „LAZDIJŲ RAJONO VIDZGAILŲ KAIMO BENDRUOMENĖS KOMITETO MATERIALINĖS BAZĖS STIPRINIMAS“ DALINIO** **FINANSAVIMO**

2020 m. rugpjūčio 21 d. Nr. 34-481

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Lazdijų rajono Vidzgailų kaimo bendruomenės komiteto 2020-07-16 prašymą, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų Lazdijų rajono Vidzgailų kaimo bendruomenės komiteto projekto „Lazdijų rajono Vidzgailų kaimo bendruomenės komiteto materialinės bazės stiprinimas“ daliniam finansavimui ne daugiau kaip 330,00 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PROJEKTO „LAZDIJŲ RAJONO VIDZGAILŲ KAIMO BENDRUOMENĖS KOMITETO MATERIALINĖS BAZĖS STIPRINIMAS“ DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-08-03

Lazdijų rajono savivaldybės tarybos sprendimo projektas „Dėl projekto „Lazdijų rajono Vidzgailų kaimo bendruomenės komiteto materialinės bazės stiprinimas“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Lazdijų rajono Vidzgailų kaimo bendruomenės komiteto 2020-07-16 prašymą.

Šio sprendimo tikslas – numatyti iš Lazdijų rajono savivaldybės biudžeto lėšų asociacijos Lazdijų rajono Vidzgailų kaimo bendruomenės komiteto projekto „Lazdijų rajono Vidzgailų kaimo bendruomenės komiteto materialinės bazės stiprinimas“ daliniam finansavimui ne daugiau kaip 330,00 Eur projekto tinkamų finansuoti išlaidų.

Lazdijų rajono Vidzgailų kaimo bendruomenės komitetas parengė ir gavo finansavimą projektui „Lazdijų rajono Vidzgailų kaimo bendruomenės komiteto materialinės bazės stiprinimas“ pagal 2020 metų nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų nacionalinės paramos kaimo bendruomenių veiklai teikimo taisyklių patvirtinimo“, nustatytą remiamos veiklos sritį – materialinės bazės stiprinimas. Bendra projekto vertė – 3330,00 Eur su PVM.

Planuojama, kad 2020 metais bendruomenė įsigys 32 vnt. kėdžių, sofą-lovą, staliuką, sėdmaišius, televizorių, atliks bendruomenės patalpų pirmo aukšto salės kosmetinį remontą (užtaisys įtrūkimus, perdažys sienas ir lubas).

Lazdijų rajono Vidzgailų kaimo bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti 330,00 Eur projekto veikloms finansuoti, nes pati bendruomenė lėšų prie projekto prisidėjimo neturi.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė